NÁVRH

Doplnok č. 2 k

 VZN č. 9/2016 o nakladaní s komunálnym odpadom a drobným stavebným odpadom na území obce Lednické Rovne v znení Doplnku č. 1 zo dňa 10.9.2020

**Čl. I.**

**Predmet Doplnku č. 2**

§ 19 - *Nakladanie s biologickými rozložiteľnými komunálnymi odpadmi* sa mení a dopĺňa v bode 9. nasledovne:

9. Obec Lednické Rovne zavádza zber BIO kuchynských odpadov nasledovne:

V KBV sú na zber BRO a BRKO určené 240l hnedé nádoby na BIO odpad. Do týchto nádob je povolené vkladať len BRO a BRKO.

V IBV sú na nakladanie s BRKO určené domáce kompostéry.

§ 26a - *Nakladanie s odpadovými minerálnymi olejmi* sa dopĺňa do VZN hneď za § 26 v nasledovnom znení:

§ 26a Nakladanie s odpadovými minerálnymi olejmi

1. Odpadové minerálne oleje a tuky sa zaradzujú pod číslo 20 01 26 Oleje a tuky iné ako uvedená v 20 01 25.
2. Počas celého roka je možné odpadové minerálne oleje a tuky odovzdať na zbernom dvore v uzatvorených nepriepustných nádobách.

§ 27 - *Prevádzkovanie zberného dvora* sa mení a dopĺňa v bode 4. a v bode 6. nasledovne:

4. Fyzická osoba môže na zbernom dvore bezplatne odovzdať nasledujúce oddelene zbierané zložky komunálneho odpadu: obaly a neobalové výrobky, z papiera, plastov, skla, kovov, VKM, BIO odpad (zelený, kuchynský, oleje a tuky), objemný odpad, textil a šatstvo, elektroodpady, batérie a akumulátory, odpadové minerálne oleje a tuky a pneumatiky.

1. Na zbernom dvore nie je možné odovzdať nespotrebované lieky a zdravotnícke pomôcky.

§ 30 – *Pokuty za priestupky* sa mení a dopĺňa v bode 1.písm. f) nasledovne:

1. Priestupku sa dopustí ten, kto:

f) nakladá s odpadovými pneumatikami v rozpore s § 72 zákona o odpadoch –„Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík, na zberný dvor alebo na iné miesto, ak tak obec určí okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel“,

**Čl. II.**

**Záverečné ustanovenia**

1. Ostatné ustanovenia VZN č. 9/2016 o nakladaní s komunálnym odpadom a drobným stavebným odpadom na území obce Lednické Rovne v znení Doplnku č. 1 zo dňa 10.9.2020 ostávajú nezmenené v platnosti.
2. Tento Doplnok č. 2 k VZN č. 9/2016 o nakladaní s komunálnym odpadom a drobným stavebným odpadom na území obce Lednické Rovne v znení Doplnku č. 1 zo dňa 10.9.2020 bol schválený Obecným zastupiteľstvom v Lednických Rovniach dňa ................. uznesením č. .................... a nadobúda účinnosť 15. dňom od jeho vyvesenia na úradnej tabuli obce.

 ..................................................

 Mgr. Marian Horečný

 starosta obce